
–––––––––––––––––––––––––––––––––––––––––––––––––––––––––––––––––––––––––––––––
ул. “Васил Левски” № 18                                                                         тел.: (0864) 2 31 00
7650  Дулово				                 	       e-mail: obs_dulovo@abv.bg
     
      Р Е Ш Е Н И Е   № 532
           от 28.09.2026 година

за предоставяне на временен безлихвен заем от бюджета на Община Дулово на „Многопрофилна болница за активно лечение – Дулово“ ЕООД (МБАЛ – Дулово ЕООД) с ЕИК 118502097 за погасяване на задължения за главница по изпълнително дело № 261848299/2026 г. по описа на публичен изпълнител при Националната агенция за приходите (НАП) 



На основание  чл. 21, ал. 1, т. 10, т. 6 и ал. 2, във връзка с чл. 54, ал. 3 и чл. 17, ал. 1, т. 4 от Закона за местното самоуправление и местната администрация, чл. 126 от Закона за публичните финанси и чл. 60, ал. 1 от Административнопроцесуалния кодекс, Общински съвет – Дулово
Р Е Ш И :
1. ДАВА СЪГЛАСИЕ да бъде отпуснат временен безлихвен заем от бюджета на Община Дулово за 2026 г. на „МБАЛ – Дулово“ ЕООД, с ЕИК 118502097 в размер на 100 529,04 € (сто хиляди петстотин двадесет и девет евро и четири евроцента).
2. ОПРЕДЕЛЯ целевото предназначение на средствата по заема: единствено за погасяване на главницата по задължения по изпълнително дело № 261848299/2026 г. по описа на публичен изпълнител при Националната агенция за приходите (НАП), както и за изплащане на дължими възнаграждения и осигурителни вноски на персонала на лечебното заведение. Средствата от заема не могат да бъдат използвани за плащане на лихви, такси или разноски по изпълнителното производство.
3. ОПРЕДЕЛЯ източника на финансиране на заема: временно свободни средства по бюджета на Община Дулово за 2026 г., без да се нарушава своевременното финансиране на делегираните от държавата дейности и местните дейности.
4. ОПРЕДЕЛЯ краен срок за цялостното възстановяване на заема в бюджета на Община Дулово: до 31.12.2026 г.

5. ОПРЕДЕЛЯ, че заемът се отпуска без начисляване на лихва за срока на ползването му. В случай на не издължаване на сумата в срока по т. 4, върху неиздължената част „МБАЛ – Дулово“ ЕООД дължи законната лихва за забава, считано от 01.01.2027 г. до датата на окончателното й възстановяване.
6. ЗАДЪЛЖАВА Управителя на „МБАЛ – Дулово“ ЕООД:
6.1. Да използва предоставената заемна сума стриктно за целта по т. 2 от настоящото решение;
6.2. В срок до 5 (пет) работни дни от получаване/превеждане на средствата да представи на кмета на Община Дулово и на Общинския съвет – Дулово заверени копия от платежните документи и удостоверение от публичния изпълнител при НАП за погасения размер на главницата по изпълнително дело № 261848299/2026 г.;
6.3. Да обезпечи погасяването на задълженията за лихви и разноски по изпълнителното дело със собствени средства на лечебното заведение;
6.4. Да осигури пълното възстановяване на предоставения безлихвен заем в сметката на Община Дулово в определения по т. 4 срок.
6.5. Да представя ежемесечно на кмета на Община Дулово и на Общинския съвет – Дулово отчет за финансовото състояние и постигнатите резултати от дейността на лечебното заведение.

7. ВЪЗЛАГА И ОПРАВОМОЩАВА Кмета на Община Дулово – инж. Невхис Мустафа:
7.1. Да сключи договор за предоставяне на временен безлихвен заем с „МБАЛ – Дулово“ ЕООД при параметрите и условията, определени в настоящото решение;
7.2. Да извърши съответните бюджетни и счетоводни операции по отпускането и отчитането на заема в съответствие със Закона за публичните финанси;
7.3. Да упражнява текущ контрол върху целевото разходване и своевременното възстановяване на заемните средства.

8. На основание чл. 60, ал. 1 от Административнопроцесуалния кодекс, ДОПУСКА предварително изпълнение на настоящото решение с оглед защита на важни обществени интереси, предотвратяване на настъпването на значителни и трудно поправими вреди за функционирането на общинското здравеопазване и гарантиране на непрекъсваемостта на лечебно-диагностичната дейност в Община Дулово.

Решението е прието на заседание на Общински съвет-Дулово, проведено на 28.09.2026 година, Протокол № 45, т.1.1. от дневния ред, по Докладна записка № ОбС-04-328/23.09.2026г.  и е подпечатано с официалния печат на Общински съвет-Дулово.





Председател на
Общински съвет-Дулово: …………/п/………………….
                                    /инж. Сезгин Галиб/

ул. “Васил Левски” № 18                                                                         тел.: (0864) 2 31 00
7650  Дулово				                 	       e-mail: obs_dulovo@abv.bg
     
      Р Е Ш Е Н И Е   № 533
           от 28.09.2026 година

за разрешаване изработването на проект за подробен устройствен план (ПУП) – план-схема и парцеларен план за трасе на кабелна линия в поземлен имот с идентификатор 24030.121.15 по кадастралната карта и кадастралните регистри (КККР) на гр. Дулово 



На основание  чл.21, ал.1, т.11 от Закона за местното самоуправление и местната администрация, чл.124а, ал.1 от Закона за устройство на територията, Общински съвет – Дулово
Р Е Ш И :
1. РАЗРЕШАВА изработването на проект за подробен устройствен план –  план-схема и парцеларен план, с който да се предложи проектно трасе за кабелна линия 20 kV от съществуващ СРС, извод 20 kV „Черник“, разположен в ПИ №24030.121.15 по КККР на гр. Дулово до новопроектиран трафопост тип БКТП 20/0.4 kV в собствен УПИ I-9353 „за обществено обслужване и производствена и складова дейност“, кв.9
2. ОДОБРЯВА задание за изработването на проект за подробен устройствен план –  план-схема и парцеларен план, с който да се предложи проектно трасе за кабелна линия 20 kV от съществуващ СРС, извод 20 kV „Черник“, разположен в ПИ №24030.121.15 по КККР на гр. Дулово до новопроектиран трафопост тип БКТП 20/0.4 kV в собствен УПИ I-9353 „за обществено обслужване и производствена и складова дейност“, кв.9
3. На основание чл.124б, ал.2 от ЗУТ настоящото решение да бъде разгласено с обявление, поставено на подходящо място в сградата на Община Дулово и на интернет страницата на Община Дулово.

На основание чл.124б, ал.4 от ЗУТ настоящото решение не подлежи на оспорване.

Решението е прието на заседание на Общински съвет-Дулово, проведено на 28.09.2026 година, Протокол № 45, т.1.2. от дневния ред, по Докладна записка № ОбС-04-327/23.09.2026г.  и е подпечатано с официалния печат на Общински съвет-Дулово.




Председател на
[bookmark: _GoBack]Общински съвет-Дулово: ………/п/…………………….
                                    /инж. Сезгин Галиб/

